PATVIRTINTA:

Varėnos „Pasakos“ vaikų lopšelio-darželio

Direktoriaus 2020 m. lapkričio 18 d.

Įsakymu Nr. V-1-92A

**VARĖNOS ,,PASAKOS“ VAIKŲ LOPŠELIO-DARŽELIO TARYBOS NUOSTATAI**

**I SKYRIUS. BENDROSIOS NUOSTATOS**

1. Varėnos ,,Pasakos“ vaikų lopšelio-darželio tarybos nuostatai reglamentuoja Varėnos ,,Pasakos“ vaikų lopšelio-darželio (toliau – Lopšelis-darželis) tarybos veiklos organizavimo bendrąją tvarką, funkcijas, sudarymą, narių atsakomybes ir pareigas, veiklos ir darbo organizavimo pagrindus. Lopšelio-darželio tarybos nuostatus tvirtina Lopšelio-darželio taryba, o pasirašo Lopšelio-darželio pirmininkas.

2. Lopšelio-darželio taryba telkia ugdytinių tėvų (globėjų, rūpintojų) ir pedagogų atstovus, vietos bendruomenę demokratiniam Lopšelio-darželio valdymui, svarbiausiems Lopšelio-darželio veiklos tikslams numatyti ir uždaviniams spręsti.

3. Lopšelio-darželio taryba savo veiklą grindžia LR Konstitucija, LR įstatymais, LR vyriausybės nutarimais, LR švietimo ir mokslo ministro įstatymais, kitais teisės aktais, šiais nuostatais.

4. Lopšelio-darželio taryba vadovaujasi demokratiškumo, humaniškumo, racionalumo, viešumo, tęstinumo principais.

**II SKYRIUS. STRUKTŪRA IR SUDARYMAS**

5. Lopšelio-darželio taryba (toliau – Taryba) aukščiausia Lopšelio-darželio savivaldos institucija. Taryba telkia ugdytinių tėvų (globėjų, rūpintojų) ir pedagogų atstovus, vietos bendruomenę, demokratiniam Lopšelio-darželio valdymui, svarbiausiems Lopšelio-darželio veiklos tikslams numatyti ir uždaviniams spręsti.

6. Tarybą sudaro 7 asmenys: 3 tėvų atstovai, 3 pedagogai, 1 visuomenės atstovas. Į Tarybą pedagogus deleguoja Pedagogų taryba, tėvus - tėvų grupių tėvų (globėjų, rūpintojų) komitetų narių susirinkimas, visuomenės atstovą – Lopšelio-darželio direktorius. Tarybos nariai renkami slaptu balsavimu 3 metams. Išrinkti asmenys gali būti Tarybos nariais dvi kadencijas.

7. Nutrūkus Tarybos nario įgaliojimams pirma laiko, renkamas naujas Tarybos narys.

8. Tarybai vadovauja pirmininkas, išrinktas slaptu balsavimu pirmame naujos kadencijos Tarybos posėdyje. Tarybos pirmininku ar nariu negali būti Lopšelio-darželio direktorius. Posėdžiuose jis gali dalyvauti kviestinio nario teisėmis.

9. Tarybos nuostatai, jų keitimai tvirtinami Tarybos posėdžio nutarimu.

10. Tarybos posėdžiai vyksta ne rečiau kaip 2 kartus per metus. Posėdis yra teisėtas, jei jame dalyvauja 2/3 visų Tarybos narių. Nutarimai priimami posėdyje dalyvaujančiųjų balsų dauguma.

11. Neeilinis Tarybos posėdis gali būti kviečiamas Tarybos pirmininko, Lopšelio-darželio direktoriaus arba daugiau nei pusės Tarybos narių iniciatyva.

12. Į Tarybos posėdžius gali būti kviečiami Savivaldybės tarybos nariai, Savivaldybės administracijos specialistai, Lopšelio-darželio administracijos, Lopšelio-darželio bendruomenės nariai.

13. Tarybos nariai mokslo metų pabaigoje už veiklą atsiskaito juos rinkusiems Lopšelio-darželio bendruomenės nariams: pedagogai – Pedagogų tarybos posėdyje, tėvai – tėvų grupių tėvų (globėjų, rūpintojų) komitetų narių susirinkime.

**III SKYRIUS. TARYBOS FUNKCIJOS**

14. Lopšelio-darželio taryba:

14.1. aptaria Lopšelio-darželio veiklos perspektyvas, pagrindines veiklos kryptis;

14.2. aprobuoja Lopšelio-darželio strateginį planą, metinę veiklos programą, nuostatus, darbo tvarkos taisykles, aptaria ugdymo organizavimo tvarką, kitus Lopšelio-darželio veiklą reglamentuojančius dokumentus, teikiamus Lopšelio-darželio direktoriaus;

14.3. aptaria siūlymus dėl ugdymo, metodinių priemonių užsakymo, papildomos veiklos ir renginių organizavimo;

14.4. teikia siūlymus Lopšelio-darželio direktoriui, priimant darbuotojus ir vertinant jų darbo rezultatus;

14.5. skiria atstovus į Mokytojų ir pagalbos mokiniui atestacijos komisiją ir į viešo konkurso laisvai direktoriaus vietai užimti komisiją;

14.6. kiekvienais metais vertina Lopšelio-darželio vadovo metų veiklos ataskaitą ir teikia savo sprendimą dėl ataskaitos Savivaldybės tarybai;

14.7. plėtoja vaikų, tėvų (globėjų, rūpintojų), pedagogų ir kitų bendruomenės narių demokratinės gyvensenos patirtį;

14.8. kartu su Pedagogų taryba svarsto ir teikia pasiūlymus vaikų sveikatos būklės, sveikos gyvensenos, poilsio ir mitybos organizavimo klausimais;

14.9. gali organizuoti paramos lėšų kaupimą į Lopšelio-darželio sąskaitą. Esant tokių lėšų, planuoja ir kontroliuoja jų paskirstymą ir panaudojimą;

14.10. telkia bendruomenę Lopšelio-darželio uždaviniams įgyvendinti.

**IV SKYRIUS. LIKVIDAVIMAS**

 15. Lopšelio-darželio tarybos veikla nutrūksta, likvidavus Lopšelį-darželį.

Lopšelio-darželio tarybos pirmininkas

 (vardas, pavardė) (parašas)